
HOTĂRÂRE NR. 208/2025

privind îndreptarea unor erori materiale cuprinse în H.C.L nr. 173/2025 privind  instituirea taxei speciale pentru promovare turistică în Municipiul Vulcan 

            Consiliul Local al Municipiului Vulcan, întrunit în ședința extraordinară de îndată din data de 11.12.2025,

            Analizând Proiectul de hotărâre nr. 214/1/7/10.12.2025 și Referatul de aprobare                                           nr. 214/1/8/10.12.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind îndreptarea unor erori materiale cuprinse în H.C.L nr. 173/2025 privind  instituirea taxei speciale pentru promovare turistică în Municipiul Vulcan ;
         Având în vedere Raportul nr.210/1/9/10.12.2025 al Compartimentului juridic din cadrul aparatului de specialitate al Primarului municipiului  Vulcan,
        În baza avizului Comisiei de specialitate „Juridică și de disciplină”, înregistrat  sub                                         nr. 212/1/10/11.12.2025  a Consiliului local Vulcan;    
           Având în vedere calitatea de membru fondator al municipiului Vulcan în cadrul Organizaţiei de Management al Destinaţiei Valea Jiului şi luând în considerare Hotărârea AGA din data de 20.06.2025, în care s-a stabilit cuantumul taxei speciale de promovare turistică, unitar pentru toate localităţile membre;

În conformitate cu prevederile:

· art.484 din Legea nr.227/2015 privind Codul  fiscal, cu  modificările și completările  ulterioare,

· punctului nr.161 din Anexa la H.G. nr.1/2016 privind aprobarea Normelor metodologice   de aplicare a Legii nr.227/2015 privind Codului Fiscal;

· art.30 din Legea nr.273/2006, privind finanţele publice locale, cu modificările ulterioare;

· art.105 alin.(1) lit.a, alin.2 din ORDONANŢĂ nr. 58 din 21 august 1998 privind organizarea şi desfăşurarea activităţii de turism în România, cu modificările și completările ulterioare;

· Hotărârea Consiliului Local nr.313/2024 privind aprobarea asocierii Municipiul Vulcan, cu municipiul Petroșani, municipiul Lupeni, orașul Petrila, orașul Aninoasa, orașul Uricani și cu Asociația Comitetului de Inițiativă Valea Jiului, ca membru fondator în vederea constituirii asociației “ORGANIZAȚIA DE MANAGEMENT AL DESTINAȚIEI VALEA JIULUI”, cu modificările ulterioare;

· O.G .nr.2 din 12 iulie 2001 privind regimul juridic al contravenţiilor;

· art.3 alin.2, art.42, alin.4, art.80 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Ținând cont de faptul că a fost parcursă procedura prevăzută de prevederile art.7 alin.(13) din Legea nr.52/2003 privind transparența decizională în administrația publică, cu modificările și completările ulterioare;

În temeiul prevederilor art. 129 alin. (1) şi (2) lit. b) și d), ale alin. (4) lit. c) și alin. (7) lit. s) precum şi ale art. 139 alin. (1) și (3) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

H O T Ă R Ă Ş T E :

             Art.1 Se aprobă  îndreptarea erorii materiale cuprinsă în art.1, alin. (1) și  art. 2 din  Hotărârea Consiliului Local    nr. 173/2025  privind  instituirea taxei speciale pentru promovare turistică în Municipiul Vulcan , în sensul că :
- sintagma  -
”01.11.2025”  va fi înlocuită cu sintagma  ”01.01.2026 ;

                  - sintagma  -
”promovarea turismului în municipiul Petroșani”, va fi înlocuită cu sintagma  ”promovarea turismului în municipiul Vulcan”;
             Art.2 După aplicarea îndreptării materiale cuprinsă în Hotărârea Consiliului Local                          nr. 173/2025 privind  instituirea taxei speciale pentru promovare turistică în Municipiul Vulcan                art. 1, alin.(1) și art. 2 , vor avea următoarea formă:
· ”Art. 1. (1) Se aprobă instituirea taxei speciale pentru promovarea turismului în municipiul Vulcan, începând cu data de 01.01.2026  ”
· ”Art.2 Se aprobă Regulamentul privind instituirea taxei speciale pentru promovarea turismului în municipiul Vulcan, conform Anexei nr.1 la prezenta hotărâre.”
           Art.3.La data adoptării prezentei, celelalte prevederi din Hotărârea Consiliului Local                          nr. 173/2025,  rămân nemodificate.
         Art.4. Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.
Art.5. Prezenta hotărâre se va comunica: Prefectului – Judeţul Hunedoara, Primarului Municipiului Vulcan, Compartiment Financiar contabilitate, și se aduce la cunoștință publică.

Municipiul Vulcan, 11.12.2025

